1. ***Psychoterapeut má riadne vzdelanie, ktoré ho oprávňuje vykonávať psychoterapeutickú prax, čo je povinný klientovi na jeho požiadanie preukázať***.
2. Psychoterapeut vždy oboznámi klienta so svojimi postupmi, technikami a bude rešpektovať klientove rozhodnutie prijať alebo neprijať ich.
3. ***Psychoterapeut neprekračuje hranice klienta, ktoré si klient určil, a to ani v presvedčení, že je to v klientov prospech.***
4. Psychoterapeut využíva všetky svoje schopnosti, vedomosti, poznatky a zručnosti, ktoré vedú k pomoci klientovi. Neustále sa vzdeláva.
5. ***Psychoterapeut pracuje v súlade s etickým kódexom, to znamená, že dodržiava zákony SR a to najmä zásadu mlčanlivosti, pokiaľ nejde o trestný čin, prípadne správanie klienta, ktoré by ohrozovalo život klienta či okolia.***
6. Psychoterapeut má právo klienta odmietnuť, ale zároveň ho nasmeruje na iné zdroje pomoci.
7. ***Psychoterapeut má jasne stanovenú finančnú odmenu za psychoterapeutické sedenie a už neprijíma žiadne iné dary a finančné odmeny v súvislosti s psychoterapeutickým výkonom.***
8. Ak psychoterapeut bez udania dôvodu a to najneskôr deň vopred, nedodrží termín psychoterapeutického sedenia je nasledujúce psychoterapeutické sedenie poskytnuté zadarmo.
9. ***Klient si s psychoterapeutom dohodne podmienky, t.j. miesto a čas stretávania, možnosti telefonickej konzultácie, či emailovej komunikácie, čo následne obaja dodržujú.***
10. Ak klient na psychoterapeutické sedenie nemôže alebo nechce prísť, tak sa z neho odhlási a to najneskôr deň vopred. Ak nedodrží termín psychoterapeutického sedenia, bez uvedeného odhlásenia sa, tak sedenie hradí v plnej výške akoby prebehlo, pretože aj neospravedlnená neúčasť je súčasťou psychoterapeutického procesu.
11. ***Klient je zodpovedný za svoje rozhodnutie koľko energie vynaloží pri svojom sebapoznávaní a osobnostnom raste v psychoterapeutickom procese.***
12. Klient nie je viazaný zásadou mlčanlivosti, pokiaľ sa nezúčastňuje skupinovej psychoterapie.
13. ***Klient môže ukončiť alebo prerušiť psychoterapiu bez udania dôvodu, s tým, že to len oznámi psychoterapeutovi, pretože pokiaľ by neprišiel na dohodnuté sedenie už nemá nárok na pokračovanie v psychoterapii s psychoterapeutom uvedenej poradne.***
14. Ak klient dva krát nedodrží termín, prípadne nedodržiava dohodnuté podmienky, môže psychoterapeut klienta vyradiť z psychoterapeutického procesu tejto ambulancie a to i bez inej ponuky ďalších možnosti.
15. ***Klient si určuje ciele psychoterapeutického procesu a sleduje zmeny v svojom prežívaní a správaní. Podľa toho rozhoduje o častosti stretnutí a aj dĺžke celkovej psychoterapie.***

V Košiciach, máj 2021

Mgr.Marianna Mereššová